गैरमुस्लिम राष्ट्रीय मंच **। इसके राष्ट्रीय संयोजक गिरीश जुआल, प्रो. शाहिद अख्तर और मुहम्मद अफजल हैं एवं मार्गदर्शक डॉ. इंद्रेश कुमार हैं। इस संगठन का गठन 2002 में हुआ है ।**

विचारधारा
---------

इस संगठन की विचार धारा हिंसा के विरोध में है। मंच के कार्यकर्ता राम, कृष्ण इत्यादि इष्टों को अपना पूर्वज मानते हैं तथा मांसाहार न खाने की भी सलाह देते हैं। इनके अनुसार इस्लाम शांति का मजहव है जो किसी भी तरह के खून खराबे को बढावा नही देता। इसलिए ये जानवरों की बलि देने के खिलाफ हैं। इस संगठन का नारा है  **हिन्दू मुस्लिम सिक्ख ईसाई ये आपस में भाई भाई**  तथा यह संगठन धर्मनिरपेक्ष भारत का समर्थन करता है। इस संगठन की विचार धारा "देश पहले मजहव बाद में" है
भारत के राष्ट्रवादी मुस्लिम समुदायों को आरएसएस के साथ मिलाने के उद्देश्य से मुस्लिम राष्ट्रीय मंच की स्थापना की गई है। इसके सदस्यों एवं पदाधिकारियों का मानना है कि इसके द्वारा मुस्लिमों को आरएसएस और इसके सहयोगी संगठनों के करीब लेकर आ सकते हैं और यह कि भारतीय राष्ट्रीय कांग्रेस मुस्लिम समुदाय के भीतर नेतृत्व की कमी के लिए जिम्मेदार है। मुस्लिम राष्ट्रीय मंच ने कई मुद्दों पर आरएसएस का समर्थन किया है, जिसमें गाय-वध करने पर प्रतिबंध सम्मिलित है। इसके राष्ट्रीय संयोजक मोहम्मद अफजल का कहना है कि गोधरा ट्रेन जलाने और 2002 के गुजरात दंगों के बाद के दिनों में संगठन ने गंभीर प्रतिरोध का सामना किया था ।

प्रमुख कार्य
------------

नवंबर २००९ में भारत के सबसे बड़े इस्लामिक संगठनों में से एक जमीयत उलेमा-ए-हिंद ने राष्ट्रगीत को एक गैर इस्लामिक गीत के रूप में वर्णित एक फतवा पारित किया था । मुस्लिम राष्ट्रीय मंच ने उलेमा के फतवे का विरोध किया था । इसके राष्ट्रीय संयोजक मोहम्मद अफजल ने कहा, "हमारे मुस्लिम भाइयों को उलेमा के फतवे का पालन नहीं, विरोध करना चाहिए क्योंकि राष्ट्रगीत देश का गीत है और हर भारतीय नागरिक का सम्मान करना चाहिए।" मुस्लिम राष्ट्रीय मंच के अनुसार, मुसलमान जिन्होंने गाने से मना कर दिया , वे इस्लाम और भारत दोनों के विरोधी थे। अगस्त २००८ में, मुस्लिम राष्ट्रीय मंच ने अमरनाथ तीर्थ यात्रा के लिए भूमि आवंटन के समर्थन में दिल्ली से कश्मीर में लाल किले से एक पैग़ाम -ए-अमन (शांति का संदेश ) का आयोजन किया। झारखंड शाही-इमाम मौलाना हिजब रहमान मेरठी के नेतृत्व में, यात्रा के 50 कार्यकर्ताओं को शुरू में जम्मू-कश्मीर की सीमा पर रोक दिया गया था। उन्हें बाद में जम्मू जाने की अनुमति दी गई, जहां उन्होंने श्री अमरनाथ संघर्ष समिति के साथ बैठकें कीं। नवंबर २००९ में, मुस्लिम राष्ट्रीय मंच ने आतंकवाद के विरोध में एक तिरंगा यात्रा (राष्ट्रीय ध्वज के सम्मान में मार्च) का आयोजन किया, जो मुंबई में गेटवे ऑफ इंडिया की ओर अग्रसर हुई । एक हजार स्वयंसेवकों ने आतंक के विरुद्ध शपथ ली और अपने गृह जिलों में इसके खिलाफ अभियान की कसम खाई। सितंबर २०१२ में, मुस्लिम राष्ट्रीय मंच ने भारतीय संविधान के अनुच्छेद 370 को रद्द करने के लिए एक हस्ताक्षर अभियान का आयोजन किया, जो जम्मू-कश्मीर राज्य को सीमित स्वायत्तता देता है, और दावा किया कि उन्होंने 7,00,000 हस्ताक्षर एकत्र किए हैं। 

2014 के आम चुनाव में , मुस्लिम राष्ट्रीय मंच ने भारतीय जनता पार्टी के उम्मीदवार नरेंद्र मोदी के प्रचार के लिए अभियान चलाया। अफजल ने कहा कि चुनाव होने से पहले मुस्लिम राष्ट्रीय मंच 50 मिलियन मुसलमानों तक पहुंचने का प्रयास करेगा। गुजरात दंगों में मोदी की भागीदारी के बारे में पूछे जाने पर अफजल ने कहा:

" "यदि मोदी दंगों में शामिल थे, तो उनकी पुलिस ने 1200 गोल नहीं छोड़े होते और न ही 200 दंगाइयों को मार दिया होता । हर अदालत ने उन्हें बरी कर दिया है और पिछले 12 सालों में गुजरात में सांप्रदायिक हिंसा की कोई घटना नहीं है।"

|  |  |  |
| --- | --- | --- |
| "| "Had Mr. Modi been involved in the riots, his police would not have fired 1,200 rounds and killed over 200 rioters. Every court has acquitted him. And there is not a single incident of communal violence in Gujarat in the past 12 years." | "|

२०१५ में, मुस्लिम राष्ट्रीय मंच ने सार्वभौमिक अपील और योग की स्वीकृति पर एक किताब "योग और इस्लाम" शीर्षक लिखा। किताब के पेज नंबर 29 और 30 पर अलिफ लाम मीम ( **الۤـمّۤ** ) का साफ-साफ मतलब ओउम् (ॐ) बताया है जो कुरान अथवा हदीस के विरुद्ध हैं। मुस्लिम राष्ट्रीय मंच, शिव को अपना पैगम्बर मानता है।

मंच ने अपने विचार व्यक्त करते हुए कहा कि 'योग' में धर्म के साथ कुछ भी नहीं है, आगे बताते हुए कि "नमाज, एक प्रकार का योग आसन ही है"। इस कदम को केन्द्रीय आयुर्वेद, योग और प्राकृतिक चिकित्सा, यूनानी, सिद्ध और होम्योपैथी (आयुष) मंत्रालय ने समर्थन किया था।

2023 में कॉमन सिविल कोड के समर्थन में मुस्लिम राष्ट्रीय मंच ने अभूतपूर्व संपर्क अभियान चलाया। इस अभियान में मंच से जुडे कार्यकर्ताओं ने देश भर में मुस्लिमों के बीच जाकर यूसीसी के संबंध में फैलाई जा रही अफवाहों को दूर किया। और मुस्लिमानों ख़ासकर मुस्लिम महिलाओं के संदर्भ में समान नागरिक संहिता के फायदों के संबंध में जानकारी दी।

सन्दर्भ
-------

1. ↑
2. ↑  "संग्रहीत प्रति". मूल से 17 अक्तूबर 2017 को पुरालेखित. अभिगमन तिथि 17 अक्तूबर 2017.
3. ↑  "संग्रहीत प्रति". मूल से 18 जनवरी 2016 को पुरालेखित. अभिगमन तिथि 17 अक्तूबर 2017.
4. 1 2  Dahat, Pavan (3 March 2014). "Follow your conscience: RSS to appeal to Muslims". *The Hindu*. मूल से 11 जुलाई 2014 को पुरालेखित. अभिगमन तिथि 5 October 2014.
5. ↑  "Welcome to MRM". मूल से 19 फ़रवरी 2015 को पुरालेखित. अभिगमन तिथि 5 October 2014.
6. ↑  "Curfew lifted in Poonch, Kathua, relaxed in 4 districts". *Outlook*. 10 August 2008. मूल से 6 अक्तूबर 2014 को पुरालेखित. अभिगमन तिथि 2014-10-05.
7. ↑  "Pro-RSS Muslims take anti-terror vow". *Hindustan Times*. 19 November 2009. मूल से 6 अक्तूबर 2014 को पुरालेखित. अभिगमन तिथि 2014-10-05.
8. ↑  "7 lakh Muslims have signed up for revoking Art 370: RSS outfit". *Indian Express*. 29 December 2012. मूल से 28 अगस्त 2016 को पुरालेखित. अभिगमन तिथि 2014-10-05.
9. ↑  Govt. pushes yoga’s universal appeal, Ministry releases book, The Hindu, 18 June 2015.

बाहरी कडियाँ
------------

* आधिकारिक जालस्थल